UEFA Kup pobjednika kupova 1983/1984.
UEFA Kup pobjednika kupova 1983/1984. je bilo 24. izdanje klupskog nogometnog takmičenja kojeg je organizirala UEFA. Takmičenje u 24. izdanju UEFA Kupa pobjednika kupova igrano je od 14. septembra 1983. do 16. maja 1984. godine. Juventus je u finalu rezultatom 2–1 bio uspješniji od Porta te osvojio prvi put UEFA Kup pobjednika kupova u historiji. Golove u finalu postigli su Beniamino Vignola u 12. i Zbigniew Boniek u 41. minuti utakmice za Juventus te António Sousa u 29. minuti utakmice za Porto. Finalna utakmica odigrana je na stadionu St. Jakob u Baselu. Glavni sudija finalne utakmice bio je Adolf Prokop. Najbolji strijelci sa pet postignutih golova u cjelokupnoj sezoni bili su Viktor Gračov, Sergej Morozov i Mark McGhee.